דברה סו

דברה סו (באנגלית: Debra Soh; נולדה ב-6 בספטמבר 1990) היא בעלת טור, סופרת וחוקרת מין קנדית.<ref name="Herzog"></ref>

== חינוך ומחקר ==
סו היא בעלת דוקטורט במדעי המוח מאוניברסיטת יורק בטורונטו.<ref></ref> עבודת הדוקטורט שלה הייתה בנושא Functional and Structural Neuroimaging of Paraphilic Hypersexuality in Men.<ref name="Defences"></ref> במהלך לימודיה לתואר שני, קיבלה סו את פרס מייקל סמית' למחקר זר מטעם המועצה לחקר מדעי החברה והרוח של קנדה וממלגת פרובסט לדיסרטציה של יורק.<ref name="Aaron"></ref>

בעודה באוניברסיטת יורק, היא חקרה פרפיליה. המחקר שלה מצביע על כך שפרפיליה, מקורה במצבים נוירולוגיים ולא בהתנהגויות נלמדות.<ref></ref> מאמר בקוסמופוליטן משנת 2016 הדגיש כמה מהממצאים של סו וההשלכות שלהם לקביעה אילו גברים עלולים לבצע אונס.<ref></ref> מאמר משנת 2015 שכתבה עבור Salon.com תיאר כיצד חקרה פדופיל בשם ג'ייקוב שהגיע למשרדה לאחר שנעצר על פיתוי של מי שחשב שהוא קטין בן 10 אך למעשה היה שוטר סמוי. במאמר הומלץ על "Prevention Project Dunkelfeld" הגרמני כפתרון. בנוסף במאמר ניתנה אהדה לטוד ניקרסון, שכתב שני מאמרים לאותו מגזין על חוויותיו כפדופיל שלא ביצע עבירה כנגד קטינים, וקבע "תגובת הנגד שעמה התמודד טוד ניקרסון כשכתב בפומבי על מאבקו האישי בפדופיליה היא תזכורת לכך שיש לנו, כחברה, דרך ארוכה להתמודד עם נושא טעון רגש זה. אבל הגישה הנוכחית שלנו לא עובדת."<ref></ref>

== קריירה ==
סו כתבה מאמרים עבור מגזינים שונים כגון: Quillette, The Globe and Mail, ניו יורק, פלייבוי, לוס אנג'לס טיימס, ו- The Wall Street Journal.<ref></ref> היא החלה להנחות את הפודקאסט Wrongspeak של Quillette עם ג'ונתן קיי במאי 2018. באביב 2021, העלתה לאוויר את הפודקאסט "The Dr. Debra Soh". <ref></ref> סו מתארת את עצמה כפמיניסטית לשעבר שהתפכחה.<ref></ref>

במאמר מערכת משנת 2015, מתחה ביקורת על השכיחות של מעברים מגדריים בילדות, ויעצה להורים ולרופאים להמתין "עד שילד יגיע לבשלות קוגניטיבית".<ref></ref> המאמר של סו, התייחס להיבטים מגדריים נון-קונפורמיסטים של ילדותה שלה, וטען כי "מעבר חברתי חזרה למגדר המקורי של האדם יכול להיות חוויה קשה מבחינה רגשית". הפרשן הפוליטי דייוויד פרנץ' אמר שהמאמר של סו הוא "בלשון המעטה".<ref></ref> סו כתבה גם בגנות חוקים נגד טיפול בהמרה הכוללים גם נטייה מינית וגם זהות מגדרית, באומרה שחוקים כאלה מערבבים בין השניים ומונעים ייעוץ טיפולי לגיטימי לאנשים עם דיספוריה מגדרית.<ref></ref>

סו התנגדה להחלטה משנת 2015 לסגור את המרפאה לזהות מגדרית של טורונטו. <ref></ref> הרופא הראשי של המרפאה, קנת צוקר, סיפק תמיכה מטופלים שטרם עברו את גיל ההתבגרות.<ref></ref> הפסיכיאטר ג'ק טורבן מתח ביקורת על סו, וקבע כי מרשמים להורמונים נקבעים במהלך ההתבגרות על פי הנחיות האגודה האנדוקרינית, והוסיף כי "כפי שסו מציינת במאמרה, הזהות המגדרית קבועה בשלב זה".<ref></ref> בשנה שלאחר מכן, סו כתבה מאמר מערכת שמתח ביקורת על חדשות CBC על ביטול שידורו של סרט תיעודי בריטי בהשתתפותו של צוקר.<ref></ref>

בשנת 2016, סו בילתה סוף שבוע בתיעוד הפנדום הפרוותי על מנת להפריך מיתוסים על כך שתת-התרבות הזו היא בעיקרה מינית.<ref></ref> בשנה שלאחר מכן היא הגנה בפומבי על המכתב שכתב עובד גוגל ג'יימס דאמור שפוטר.<ref></ref><ref></ref>

בשנת 2018, סו תוארה כחברה ב"רשת האפלה האינטלקטואלית" על ידי עורך מדור הדעות של הניו יורק טיימס, בארי וייס.<ref></ref>

סו עזבה את הפודקאסט Wrongspeak בסוף שנת 2018.

באפריל 2019, סו תמכה בתביעה המשפטית של תושב נובה סקוטיה, לורן גראבהר (באנגלית: <nowiki></nowiki>Grabher<nowiki></nowiki>), נגד רשם כלי הרכב הקנדי. התביעה הוגשה להשבת לוחית רישוי הנושאת את שם משפחתו של גראבהר, שהדמיון שלו לביטוי "תפוס אותה" הפך למושא תלונה. סו העידה כי לוחית הרישוי לא תעודד אף אדם רגיל לבצע מעשה אלים וחשבה שהממשלה "מגזימה".<ref></ref><ref></ref>

ב-4 באוגוסט 2020 פרסמה סו את ספרה הראשון, The End of Gender: Debunking the Myths about Sex and Identity in Our Society.<ref></ref>

== חיים אישיים ==
סו היא ממוצא מלזי-סיני.<ref></ref>

== קישורים חיצוניים ==
* 

==הערות שוליים==

קטגוריה:עיתונאיות קנדיות
קטגוריה:בעלות טור
קטגוריה:בוגרות אוניברסיטת יורק
קטגוריה:בוגרות אוניברסיטת ברמינגהאם
קטגוריה:קנדיות שנולדו ב-1990